शीर्षक: ज़िंदगी लेने का नहीं देने का भी नाम है: शाहरुख़\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
यूं तो अब तक शाहरुख़ खान ने कई पुरस्कार जीते हैं लेकिन लंदन में मिला अवॉर्ड कुछ अलग रहा.

उन्हें सिनेमा में योगदान के लिए पुरस्कार 'हाउस ऑफ़ कॉमन्स' में स्पीकर जॉन बरको ने दिया.

इससे पहले अमिताभ बच्चन और जैकी चैन जैसे कलाकारों को भी ये पुरस्कार मिल चुका है.

शाहरुख़ ख़ान अपने ग्लोबल टूअर 'स्लैम' के लिए लंदन आए हुए हैं.

'ख़ुशियां बांटना चाहता हूं'

शाहरुख़ ख़ान से जब पूछा गया कि इतने अवॉर्ड जीतने के बाद और क्या हासिल करना बाकी रह गया है तो उनका कहना था, "ज़िंदगी में कुछ हासिल कर लेना ही सब कुछ नहीं होता. आप भी दूसरों को कुछ देना चाहते हैं."

"ज़िंदगी लेने का ही नहीं देने का भी नाम है. अब मैं लोगों में ख़ुशियां बांटना चाहता हूं, मनोरंजन करना चाहता हूं. मुझे बहुत कुछ मिला है, कभी कभी लगता है कि मैं इसका हक़दार भी नहीं हूं. लेकिन लोग जब इतना सम्मान देते हैं तो लगता है कि कुछ और बेहतर करते रहना है."



शाहरुख़ ख़ान के साथ उनकी फ़िल्म 'हैपी न्यू ईयर' की पूरी स्टार कास्ट भी थी जिसमें अभिषेक बच्चन, सोनू सूद, दीपिका पादुकोण, विवान शाह और बोमन ईरानी समेत निर्देशक फराह ख़ान भी शामिल थीं.

फ़राह हुई भावुक

जब शाहरुख़ ख़ान ने हैपी न्यू ईयर बनने के पूरे सफ़र की बात की तो निर्देशक फ़राह ख़ान भावुक हो गईं और आंसू निकल पड़े.

फ़राह ने बताया, "मैं पहले कोरियोग्राफ़र थी. फिर शाहरुख़ ने मुझसे कहा कि 'मैं हूं ना' बनाते हैं जो बतौर निर्देशक मेरी पहली फ़िल्म थी. वो मेरी ज़िंदगी का टर्निंग प्वाइंट था."

इसी तरह दीपिका पादुकोण ने बताया, "जब फ़राह ओम शांति ओम बनाने वाली थी तो उनका फोन आया कि अगर तुम्हारा काम अच्छा लगा तो मैं तुम्हें शाहरुख़ ख़ान की हीरोइन का रोल दूँगी. फ़िल्म के प्रीमियर के लिए मैं लंदन आईं. जब मुंबई लौटी तो समझो रातों-रात मेरी ज़िंदगी बदल गई."

उन्होंने इस बात से इनकार किया कि इस टूअर के ज़रिए फ़िल्म की लागत वसूल करने की कोशिश की गई है. शाहरुख़ ने कहा कि उन्हें लाइव शो करना पसंद हैं और उनका साथ देने के लिए लिए साथी कलाकार थे, इसलिए उन्होंने ये शो किए.

(बीबीसी हिंदी के 

एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं)